Ketrina Zeta-Džonsa

Ketrina Zeta-Džonsa (, izrunā ; dzimusi  Svonzi, Velsā) ir velsiešu aktrise.

Viņa uzsāka skatuves mākslinieces karjeru jau bērnībā. Pēc filmēšanās dažādās Apvienotās Karalistes un ASV TV filmās un kinofilmās viņa kļuva atpazīstama ar lomām Holivudas filmās, tai skaitā 1998. gada filmā "Zorro maska". Ieguva Eiropas Kino balvu nominācijā "Labākā aktrise" par lomu filmā "Viltus līgums" (Entrapment, 1999). 2000. gadā viņa filmējās filmā "Satiksme". Par lomu šajā filmā Zeta-Džonsa pirmo reizi tika nominēta Zelta globusa balvai kategorijā "Labākā otrā plāna aktrise".

2002. gadā viņa piedalījās mūzikla "Čikāga" filmēšanā. Filma guva labus komerciālos panākumus, pati K. Zeta-Džonsa saņēma Amerikas Kinoakadēmijas balvu kā labākā aktrise otrā plāna lomā, BAFTA kino balvu un Ekrāna ģildes aktieru balvu un vēlreiz tika nominēta Zelta globusa balvai.  Vēl ir filmējusies tādās pazīstamās filmās kā "Neiedomājamā cietsirdība" (Intolerable Cruelty; 2003), "Oušena ducis" (2004), "Lidosta" (2004), "Zorro leģenda" (The Legend of Zorro; 2005), "Nāve izaicina" (Death Defying Acts; 2007), "RED aģenti 2" (2013).

Zeta-Džonsa guvusi panākumus arī kā teātra aktrise. 2010. gadā par lomu Brodvejas teātra izrādē "Mazā nakts mūzika" (A Little Night Music) Zeta-Džonsa saņēma Tony balvu.

 Filmogrāfija 
GadsNosaukums1990Les 1001 Nuits1992Christopher Columbus: The Discovery1993Splitting Heirs1995Blue Juice1996"Fantoms" (The Phantom)1998"Zorro maska" (The Mask of Zorro)1999"Dzīvais slazds" (Entrapment)"Spoku nams" (The Haunting)2000"Augstākā precizitāte" (High Fidelity)"Satiksme" (Traffic)2001"Amerikas dārgumiņi" (America's Sweethearts)2002"Čikāga" (Chicago)2003"Sinbads: Leģenda par septiņām jūrām" (Sinbad: Legend of the Seven Seas)"Neiedomājamā cietsirdība" (Intolerable Cruelty)2004"Lidosta" (The Terminal)"Oušena ducis" (Ocean's Twelve)2005"Zorro leģenda" (The Legend of Zorro)2007"Mīlestības recepte" (No Reservations)Death Defying Acts2009The Rebound2012"Lieciet likmes uz favorītu" (Lay the Favorite)"Mūžīgi roks" (Rock of Ages)"Siržulauzējs" (Playing for Keeps)2013Broken City"Blakusefekts" (Side Effects)"RED aģenti 2" (Red 2)2016Dad's Army

 Ārējās saites 

Kategorija:1969. gadā dzimušie
Kategorija:Velsā dzimušie
Kategorija:Velsiešu kinoaktieri
Kategorija:Kinoakadēmijas balvas ieguvējas aktrises
Kategorija:BAFTA kino balvas ieguvēji (cilvēki)
Kategorija:Tony balvas ieguvēji
Kategorija:Eiropas Kino balvas ieguvēji